«Պատմական կաղապարների» թեման շատ հետաքրքիր է։ Ճիշտ է, ես չգիտեմ՝ ինչ է նկատի ունեցել ԱՄՆ նախագահի խորհրդականը, ի՞նչ ուղությունների մասին է խոսքը՝ Արևմուտք, Արևելք, Հյուսիս, մեր հարևանները։ Իմ կարծիքով պատմությանը պետք է հարգանքով վերաբերվել, սակայն նաև ապագա ստեղծել։ Տվյալ դեպքում քանի որ պարոն Բոլթոնն իր մեծ հարցազրույցում ասել է հայ-թուրքական սահմանի հնարավոր բացման մասին, գուցե նա նկատի է ունեցել հայ-թուրքական հարաբերությունների հետ կապված «պատմական կաղապարները»։ Դժվար է ենթադրել։ Ամեն դեպքում, հարգելով պատմական հիշողությունը, մենք նոր Հայաստան ենք կառուցում։ և մեր արտաքին քաղաքականության մեջ ակնարկ չկա մեր երկիրը գեոքաղաքական պայքարի կամ գեոքաղաքական մրցակցության հրապարակ դարձնելու մասին։